ddrg/super_eurlex huggingface dataset:
A végrehajtó Bizottság (1997. április 25.) határozata

a SIS II. előtanulmányára vonatkozó pályázat elbírálásáról

(SCH/Com-ex (97) 2 rev. 2)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a Luxembourgban, 1996. december 19-én tartott ülésen elfogadott, a SIS második generációjának, a SIS II.-nek a létrehozásáról szóló határozatra, amelynek nemcsak az összes schengeni állam integrációját kell lehetővé tennie, hanem új funkciókkal is rendelkeznie kell,

mivel a SIS II. létrehozása feltételezi egy előtanulmány készítését is az új rendszer architektúrájának meghatározása érdekében, és mivel e célból a szolgáltatásnyújtásra irányuló közbeszerzési pályázatok elbírálási eljárásainak összehangolásáról szóló 1992. június 18-i 92/50/EGK tanácsi irányelvnek megfelelően eljárást kell kezdeményezni,

A KÖVETKEZŐKÉPPEN HATÁROZOTT:

1. Portugáliát megbízza, hogy szoros együttműködésben a többi schengeni állammal a szolgáltatásnyújtásra irányuló közbeszerzési pályázatok odaítélési eljárásainak összehangolásáról szóló 92/50/EGK tanácsi irányelvnek és a vonatkozó portugál jogszabályoknak megfelelően kezdeményezett eljárásban döntsön a SIS II.-vel kapcsolatos előtanulmányra irányuló pályázat elbírálásáról.

2. Portugáliát megbízzák e projekt vezetésével és költségvetési gazdálkodásával járó feladatokkal, amelyeket a többi schengeni állammal szorosan együttműködve kell ellátnia.

3. A SIS II.-re vonatkozó előtanulmánnyal kapcsolatos valamennyi költségvetési kérdés szabályozása érdekében pénzügyi szabályzatot kell kidolgozni; ez a szabályzat meg fogja adni Portugália számára az összes jogi és pénzügyi garanciát.

4. Egy igazgatási szabályzatot is ki kell dolgozni az összes résztvevő fél, nevezetesen a szerződő hatóság, a schengeni államok és a Schengeni Titkárság hatáskörének és kötelezettségeinek világos meghatározása érdekében.

5. Szoros együttműködésben a projektvezetővel és a költségvetési gazdálkodás vezetőjével a Schengeni Titkárság koordinálja a projektet, ami magában foglalja az igazgatást és az egyeztetést a különböző schengeni munkacsoportok között.

6. A Végrehajtó Bizottság felhatalmazza a Központi Csoportot az eljárás felügyeletére, különösen az alábbiak tekintetében:

a) a SIS II.-vel kapcsolatos előtanulmány dokumentációja és az ajánlattételi felhívásról szóló értesítés;

b) a pénzügyi szabályzat és az igazgatási szabályzat.

Lisszabon, 1997. április 25.

az elnök

Francesco Seixas da Costa

--------------------------------------------------
Hivatalos Lap L 239 , 22/09/2000 o. 0187 - 0187



A végrehajtó Bizottság határozata (1997. december 15.) a tartózkodási engedélyek egységes formátumáról szóló együttes fellépés végrehajtásáról (SCH/Com-ex (97)34 rev.) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló, Schengenben, 1990. június 19-én aláírt egyezmény (a továbbiakban "Schengeni Végrehajtási Egyezmény") 132. cikkének (2) bekezdésére, tekintettel a fent említett egyezmény 134. cikkére, tekintettel a Központi Csoport 1997. május 14-i határozatára, emlékeztetve a Központi Csoport 1997. október 28-i ülésének eredményére, A KÖVETKEZŐKÉPPEN HATÁROZOTT: A schengeni államok arra törekednek, hogy a lehető legrövidebb időn belül végrehajtsák a tartózkodási engedélyek egységes formátumáról szóló, 1996. december 16-i együttes fellépést [97/11/IB együttes fellépés (HL L 7., 1997.1.10, 1. o.)], szükséges esetben fokozatosan, az együttes fellépésben előírt átmeneti időszakok vége előtt. Bécs, 1997. december 15. az elnök K. Schlögl --------------------------------------------------
A végrehajtó Bizottság (1997. október 7.) határozata

Izland és Norvégia hozzájárulásáról a SIS központi részének létesítési és működési költségeihez

(SCH/Com-ex (97) 18)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 92. és 119. cikkére,

tekintettel a Schengeni Megállapodás és a Schengeni Végrehajtási Egyezmény Szerződő Felei, valamint az Izlandi Köztársaság és a Norvég Királyság közötti Együttműködési Megállapodás 2. és 3. cikkére,

A KÖVETKEZŐKÉPPEN HATÁROZOTT:

1. Izland és Norvégia (a továbbiakban "az Együttműködési Megállapodás államai") hozzájárulása a SIS központi rész létesítési és működési költségeihez:

Az Együttműködési Megállapodás államainak hozzájárulása igazodik az ő részesedésükhöz a Szerződő Felek és az Együttműködési Megállapodás államainak teljes bruttó hazai termékben.

A Szerződő Felek hozzájárulását a Schengeni Végrehajtási Egyezmény 119. cikkének (1) bekezdése alapján kell kiszámítani.

2. Számítási módszer:

- Izland és Norvégia hozzájárulását az összes Szerződő Fél és az Együttműködési Megállapodás államai bruttó hazai termékének összehasonlítása útján kell kiszámítani.

- Az EU-tagállam Szerződő Felek hozzájárulásait a hozzáadottértékadó-alap alapján számítják ki a Schengeni Végrehajtási Egyezmény 119. cikke (1) bekezdése második mondatának megfelelően Izland és Norvégia hozzájárulásainak levonása után.

3. Az északi államok hozzájárulásának befizetési határideje 1997. január 1.

Bécs, 1997. október 7.

az elnök

K. Schlögl

--------------------------------------------------
Hivatalos Lap C 194 , 25/06/1997 o. 0004 - 0004



A tagállamok kormányai képviselőinek határozata (1997. június 2.) a Rasszizmus és Idegengyűlölet Európai Megfigyelő Központja székhelyének meghatározásáról A TAGÁLLAMOK KORMÁNYAINAK KÉPVISELŐI, tekintettel a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK tanácsi rendelet 17. cikkére [1], mivel meg kell határozni a Rasszizmus és Idegengyűlölet Európai Megfigyelőközpontjának székhelyét, A KÖVETKEZŐKÉPPEN HATÁROZTAK: 1. cikk A Rasszizmus és Idegengyűlölet Európai Megfigyelőközpontjának székhelye Bécsben van. 2. cikk Ez a határozat, amelyet az Európai Közösségek Hivatalos Lapjában ki kell hirdetni, ugyanazon a napon lép hatályba, mint a Rasszizmus és Idegengyűlölet Európai Megfigyelőközpontjának létrehozásáról szóló, 1997. június 2-i 1035/97/EK tanácsi rendelet. Kelt Luxembourgban, 1997. június 2-án. az elnök Hans Van Mierlo [1] HL L 151., 1997. 6.10., 1. o. --------------------------------------------------
Hivatalos Lap C 036 , 05/02/1996 o. 0001 - 0001



A tagállamok kormányai képviselőinek közös megegyezéssel hozott határozata a közösségi növényfajta-hivatal székhelyének meghatározásáról (97/C 36/01) A TAGÁLLAMOK KORMÁNYAINAK KÉPVISELŐI, tekintettel az Európai Közösséget létrehozó szerződés 216. cikkére, tekintettel a közösségi növényfajta-oltalomról szóló, 1994. július 27-i 2100/94/EK tanácsi rendeletre [1], mivel meg kell határozni a Közösségi Növényfajta-hivatal székhelyét, A KÖVETKEZŐKÉPPEN HATÁROZTAK: 1. cikk A Közösségi Növényfajta-hivatal székhelye Angers. 2. cikk Ez a határozat, amelyet az Európai Közösségek Hivatalos Lapjában ki kell hirdetni, a mai napon lép hatályba. Kelt Brüsszelben, 1996. december 6-án. a Tanács részéről az elnök D. Spring [1] HL L 227., 1994.9.1, 1. o. --------------------------------------------------
Hivatalos Lap L 171 , 17/06/1998 o. 0030 - 0030



A tagállamok kormányai képviselőinek határozata (1998. május 27.) az Európai Közösségek Elsőfokú Bírósága tagjainak kinevezéséről (98/380/EK, ESZAK, Euratom) AZ EURÓPAI KÖZÖSSÉGEK TAGÁLLAMAI KORMÁNYAINAK KÉPVISELŐI, tekintettel az Európai Közösséget létrehozó szerződésre, és különösen annak 168a. cikkére, tekintettel az Európai Szén- és Acélközösséget létrehozó szerződésre, és különösen annak 32d. cikkére, tekintettel az Európai Atomenergia-közösséget létrehozó szerződésre, és különösen annak 140a. cikkére, tekintettel az Európai Közösségek Elsőfokú Bíróságának létrehozásáról szóló, 1988. október 24-i 88/591/ESZAK, EGK, Euratom tanácsi határozatra [1], mivel Josef Azizi úr, Cornelius Paulus Briet úr, Marc Jaeger úr, Andreas Kalogeropoulos úr, Koenraad Lenaerts úr, Rui Manuel Gens De Moura Ramos úr, Virpi Tiili asszony és Bo Vesterdorf úr hivatali ideje1988. augusztus 31-én lejár; mivel az Elsőfokú Bíróság tagjainak 1998. szeptember 1. és 2004. augusztus 31. közötti időszakra vonatkozó részleges megújítását végre kell hajtani; mivel az Elsőfokú Bíróság tagjai részleges megújításának végrehajtásához egy bírót későbbi időpontban kell kinevezni, A KÖVETKEZŐKÉPPEN HATÁROZTAK: 1. cikk Az 1998. szeptember 1. és 2004. augusztus 31. közötti időszakra a következő személyeket nevezik ki az Elsőfokú Bíróság bíróivá: Josef Azizi úr, Marc Jaeger úr, Koenraad Lenaerts úr, Rui Manuel Gens De Moura Ramos úr, Virpi Tiili asszony, Bo Vesterdorf úrés Michael Vilaras úr. 2. cikk Ezt a határozatot az Európai Közösségek Hivatalos Lapjában ki kell hirdetni. Kelt Brüsszelben, 1988. május 27-én. az elnök S. Wall [1] HL L 319., 1988.11.25., 1. o. Helyesbítés: HL C 215., 1989.8.21., 1. o. A legutóbb az új tagállamoknak az Európai Unióhoz történő csatlakozásával összefüggő okmányok kiigazításáról szóló, 1995. január 1-jei 95/1/Euratom, ESZAK, EK tanácsi határozattal (HL L 1., 1995.1.1., 1. o.) módosított határozat. --------------------------------------------------
A végrehajtó Bizottság határozata

(1998. szeptember 16.)

a Közös kézikönyvnek az EU-tagságra pályázó államoknak történő átadásáról

(SCH/Com-ex (98)35 rev. 2)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

mivel a schengeni vívmányokat az Amszterdami Szerződés vonatkozó jegyzőkönyve értelmében be kell illeszteni az Európai Unió keretébe,

mivel az említett jegyzőkönyv 8. cikkének megfelelően a schengeni vívmányokat teljes egészében el kell fogadnia minden, a tagságra pályázó országnak, és mivel ez utóbbiakat ebből a célból megfelelően fel kell készíteni,

mivel a külső határokon végzett ellenőrzésekről szóló Közös kézikönyv a schengeni vívmányok különösen fontos része, amelyekről azokat az országokat, amelyekkel konkrét csatlakozási tárgyalások folynak, már most tájékoztatni kell, hogy felkészülhessenek a vívmányok átvételére,

mivel e célból a külső határokon végzett ellenőrzésekről szóló Közös kézikönyvet, egyes mellékletek kivételével, valamint egyéb dokumentumokat is át kell adni az adott országoknak annak ellenére, hogy ezek bizalmas dokumentumok,

mivel ezenfelül szükségessé válhat a Végrehajtó Bizottság nyilvános határozatainak és nyilatkozatainak átadása is,

A KÖVETKEZŐKÉPPEN HATÁROZOTT:

1. A hivatalban lévő elnökség a 6b., 6c. és 14b. mellékletek kivételével átadhatja a külső határokon végzett ellenőrzésekről szóló Közös kézikönyvet azoknak az országoknak, amelyekkel konkrét tárgyalások folynak az Európai Unióhoz való csatlakozásukról.

2. A Központi Csoport felhatalmazást kap, hogy eseti döntést hozzon más bizalmas dokumentumok átadásáról ezeknek az országoknak.

3. Az 1. és 2. pontokban említett átadáskor ki kell hangsúlyozni azt, hogy a dokumentum bizalmas természetű. A külső határokon végzett ellenőrzésekről szóló Közös kézikönyvet vagy egyéb bizalmas dokumentumokat kézhez kapó országoknak kötelezettséget kell vállalniuk arra, hogy e dokumentumokat bizalmasan kezelik.

4. Ezenkívül a hivatalban lévő elnökség átadhatja a Végrehajtó Bizottság nyilvános határozatait és nyilatkozatait és az egyéb nem bizalmas természetű dokumentumokat belső használatra azoknak az országoknak és más szolgálatoknak, amelyek ehhez fűződő jogos érdeket tudnak felmutatni.

Königswinter, 1998. szeptember 16.

az elnök

M. Kanther

--------------------------------------------------
Hivatalos Lap L 239 , 22/09/2000 o. 0452 - 0452



A végrehajtó Bizottság (1998. április 21.) határozata a 15/18 kapcsolódási ponttal ellátott SIS központi részről (SCH/Com-ex (98) 11) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 92. cikkének (3) bekezdésére, tekintettel a Végrehajtó Bizottságnak a SIS központi részének felújítására és bővítésére vonatkozó (SCH/Com-ex (97) 24) határozatára, tekintettel a műszaki csoportoknak a véleményére, amelyet a Központi Csoport 1998. március 30-i ülésén jóváhagyott, A KÖVETKEZŐKÉPPEN HATÁROZOTT: A felújított SIS központi része 18 kapcsolódási pontot biztosít – 15 kapcsolódási pontot az aláíró államok részére és három tartalék műszaki kapcsolódási pontot. Brüsszel, 1998. április 21. az elnök J. Vande Lanotte --------------------------------------------------
Hivatalos Lap L 239 , 22/09/2000 o. 0205 - 0205



A központi csoport határozata (1998. október 27.) az illegális bevándorlás elleni intézkedések elfogadásáról (SCH/C (98)117) A KÖZPONTI CSOPORT, tekintettel a Schengeni Megállapodás végrehajtásáról szóló egyezmény 132. cikkére, összefüggésben a Végrehajtó Bizottság 1998. szeptember 16-i határozatával, A KÖVETKEZŐKÉPPEN HATÁROZOTT: Az e határozathoz mellékelt, az illegális bevándorlás elleni intézkedésekről szóló akcióterv felülvizsgált és véglegesített változata (SCH/Com-ex (98) 37 def.) a Végrehajtó Bizottság 1998. szeptember 16-i felhatalmazásának megfelelően hatályba lép. Brüsszel, 1998. október 27. az elnök B. Schattenberg --------------------------------------------------
A végrehajtó Bizottság határozata

(1998. június 23.)

a monacói tartózkodási engedélyekről

(SCH/Com-ex (98)19)

A VÉGREHAJTÓ BIZOTTSÁG,

mivel a Franciaország és Monaco közötti mozgás szabadságát már a Schengeni Megállapodás végrehajtásáról szóló egyezmény hatálybalépése előtt biztosították;

mivel a Schengeni Megállapodás végrehajtásáról szóló egyezményben részt vevő Szerződő Felek nem kérdőjelezték meg e szabad mozgásra vonatkozó szabályokat;

mivel az 1997. december 15-i Franciaország és Monaco közötti levélváltás keretében módosított és kiegészített, 1963. május 18-i, a Franciaország és Monaco közötti jószomszédi kapcsolatokról szóló megállapodás alapján a francia hatóságok a Schengeni Megállapodás végrehajtásáról szóló egyezményben megállapított szabályokat és ellenőrzéseket alkalmazzák a Monacói Hercegség területére beutazó külföldi állampolgárok beutazásának, tartózkodásának és letelepedésének ellenőrzése során,

A KÖVETKEZŐKÉPPEN HATÁROZOTT:

- A monacói tartózkodási engedélyeket a Közös konzuli utasítás [1] IV. mellékletének a francia hatóságok számára fenntartott része tartalmazza,

- A schengeni Közös kézikönyv [2] 1. mellékletében szereplő engedélyezett határátkelőhelyek közé fel kell venni Monaco-Héliport-t és Monaco Port de la Condamine-t,

- A monacói tartózkodási engedélyeket a Közös kézikönyv IX. mellékletének a francia hatóságok számára fenntartott része tartalmazza,

- a monacói tartózkodási engedély kibocsátása vagy megújítása nem kötelezi egyik Szerződő Felet sem arra, hogy visszavonja a SIS-ből a beléptetési tilalmat elrendelő figyelmeztető jelzést.

Ostend, 1998. június 23.

az elnök

L. Tobback

[1] Lásd SCH/Com-ex (99) 13.

[2] Bizalmas dokumentum. Lásd SCH/Com-ex (98)17.

--------------------------------------------------
A végrehajtó bizottság határozata

(1998. december 16.)

a határon átnyúló rendőrségi együttműködésről szóló kézikönyvről

(SCH/Com-ex (98)52)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 132. cikkére,

tekintettel a fent említett egyezmény 2. cikkének (3) bekezdésére, továbbá 3., 7., 39., 40., 41., 46., 47. és 92. cikkére,

A KÖVETKEZŐKÉPPEN HATÁROZOTT:

1. Az ehhez a határozathoz mellékelt, a határon átnyúló rendőrségi együttműködésről szóló Schengeni Kézikönyvet (Doc. SCH/I (98)90 [1] elfogadja. Egyidejűleg a Végrehajtó Bizottság 1995. június 29-i nyilatkozata (Doc. SCH/Com-ex (95) Decl. 2) hatályát veszti.

2. A közrend és közbiztonság fenntartása terén történő rendőrségi együttműködésről szóló Schengeni Kézikönyvet (Doc. SCH/I (97) 36 Rev. 5) belefoglalták a határon átnyúló rendőrségi együttműködésről szóló Schengeni Kézikönyvbe. A Végrehajtó Bizottság 1997. június 24-i határozata (Doc. SCH/Com-ex (97)6 Rev. 2) hatályát veszti.

3. A szerződő államok a határon átnyúló rendőrségi együttműködésről szóló Schengeni Kézikönyvet nemzeti utasításaikba foglalják, és a kézikönyvet végrehajtás céljából megküldik rendőrségi szolgálataiknak.

4. A kézikönyv folyamatos, cserélhető lapok formájában történő frissítése a Schengeni Titkárság feladata. E célból a szerződő államok folyamatosan tájékoztatják a főtitkárságot nemzeti adatlapjaik minden módosításáról.

5. A hivatalban lévő elnökség hathavonta konzultál az államokkal az általános rész frissítésének szükségességéről, és frissíti a kézikönyvet.

6. Az elnökség tájékoztatás céljából megküldi a kézikönyvet az Európai Uniónak.

Berlin, 1998. december 16.

az elnök

C. H. Schapper

[1] Korlátozott hozzáférésű dokumentum.

--------------------------------------------------
A végrehajtó Bizottság határozata

(1998. április 21.)

a kiadott vízumokra vonatkozó statisztikák helyi szintű cseréjéről

(SCH/Com-ex (98)12)

A VÉGREHAJTÓ BIZOTTSÁG,

tekintettel a Schengeni Megállapodás végrehajtásáról szóló egyezmény 9. cikkére,

tekintettel a fent említett egyezmény 16. cikkére,

mivel a kiadott és a hivatalosan elutasított vízumokra vonatkozó statisztikai adatok helyi szintű átadása lehetővé teszi a különböző külképviseletek számára, hogy betekintést nyerjenek az illetékességi körükbe tartozó országokból érkező vízumkérelmek alakulásába általában, valamint a kérelmeknek az egyik schengeni állam képviseletétől egy másik schengeni állam képviseletéhez történő esetleges eltolódásaiba;

mivel a fent említett betekintés lehetővé teszi a helyi konzuli együttműködést abból a célból, hogy megvizsgálják a feltárt folyamatok, különösen a "visa shopping" – gal kapcsolatos tendenciák okait, gyakorlati következtetéseket vonjanak le, és adott esetben megtegyék a szükséges ajánlásokat nemzeti hatóságaiknak,

tekintettel a diplomáciai és konzuli képviseletekre nehezedő súlyos adminisztratív teherre, amelyet a kiadott és hivatalosan elutasított rövid távú tartózkodásra jogosító vízumokra vonatkozó havi statisztikák cseréje jelentene, amelyet a II. Munkacsoport kér SCH/II (95) 50 rev. 2. feljegyzésében a Központi Csoporttól,

mivel másrészről korlátozott területi érvényességű vízum csak kivételes esetben adható ki, az ilyen vízumok kiadására vonatkozó statisztikák helyi szintű cseréjét továbbra is havonta kell végezni,

A KÖVETKEZŐKÉPPEN HATÁROZOTT:

1. A kiadott és hivatalosan elutasított rövid távú tartózkodásra jogosító vízumokra, a tranzitvízumokra és a repülőtéri tranzitvízumokra vonatkozó statisztikákat negyedévenként kell kicserélni.

2. A Schengeni Végrehajtási Egyezmény 16. cikkéből eredő kötelezettségek sérelme nélkül, amelyeket a Közös konzuli utasítás 14. melléklete világos szövegezéssel tartalmaz, és amelyek alapján a schengeni államok 72 órán belül kötelesek a korlátozott területi érvényességű vízumok kiadására vonatkozó adatokat közölni, a schengeni diplomáciai és konzuli képviseleteket ezennel határozottan emlékezteti arra a kötelezettségükre (SCH/Com-ex (95) decl. 4), hogy havonta cseréljék ki az előző hónapban kibocsátott korlátozott területi érvényességű vízumokra vonatkozó statisztikai adatokat, és azokat a saját központi hatóságuknak is továbbítsák.

3. A Közös konzuli utasítás VIII. fejezetét ennek megfelelően kell kiegészíteni [1].

Brüsszel, 1998. április 21.

az elnök

J. Vande Lanotte

[1] Lásd SCH/Com-ex (99)13.

--------------------------------------------------
A központi csoport határozata

(1999. március 22.)

az informátorok és bizalmi személyek díjazását szabályozó általános elvekről

(SCH/C (99)25)

A bizalmi személyek és az informátorok jelentős segítséget nyújtanak a súlyos, határon átnyúló bűnözés, és elsősorban a kábítószerekkel kapcsolatos bűnözés elleni küzdelemben, mivel általában élvezik a bűnelkövetők bizalmát, ezért ilyen személyek alkalmazása lehetőséget kínál arra, hogy általános képet lehessen kapni a zárt bűnszervezetek és bűnözői struktúrák tevékenységéről.

A Kábítószerek munkacsoport a német elnökség alatt foglalkozni kezdett ezzel a kérdéssel és minden schengeni államban megvizsgálta a bizalmi személyek és az informátorok díjazásával kapcsolatos jogi helyzetet és joggyakorlatot. Az elemzés eredményeire építve a Kábítószerek munkacsoport közös irányelveket dolgozott ki az informátorok és bizalmi személyek díjazásáról és a számukra nyújtható nem anyagi természetű juttatásokról. Ezek az általános elvek a schengeni térségben nem minősülnek kötelező érvényű iránymutatásnak, az a céljuk, hogy ezen az érzékeny területen hozzájáruljanak a rendőri, a határrendészeti és a vámhatóságok együttműködésének továbbfejlesztéséhez. Ezenkívül útmutatásként is szolgálnak azoknak a schengeni államoknak, amelyek jelenleg hasonló szabályok kidolgozásán vagy kiegészítésén munkálkodnak.

A Központi Csoport a Végrehajtó Bizottság jóváhagyásától függően jóváhagyólag tudomásul veszi a – nem kötelező érvényű – "Az informátorok és a bizalmi személyek díjazását szabályozó általános elvekről" szóló dokumentumot (Doc. SCH/Stup (98)72 Rev. 2).

--------------------------------------------------
Hivatalos Lap L 239 , 22/09/2000 o. 0469 - 0473



A végrehajtó Bizottság (1999. április 28.) határozata a tiltott fegyverkereskedelemről (SCH/Com-ex (99) 10) A VÉGREHAJTÓ BIZOTTSÁG, tekintettel a Schengeni Megállapodás végrehajtásáról szóló egyezmény 132. cikkére, tekintettel a fent említett egyezmény 91. cikkére, A KÖVETKEZŐKÉPPEN HATÁROZOTT: A jövőben mindegyik Szerződő Fél minden évben július 31-ig benyújtja az előző évi tiltott fegyverkereskedelemre vonatkozó éves nemzeti adatait, az SCH/I-ar (98) 32 dokumentumhoz csatolt, statisztikák összeállítására szolgáló közös kérdőív alapján. Luxembourg, 1999. április 28. az elnök C. H. Schapper -------------------------------------------------- SCH/I-Ar (98) 32 MELLÉKLET +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------